ফের আক্রান্ত প্রতিবাদী। সোনারপুরে বেআইনিভাবে পুকুর বিক্রির প্রতিবাদ করায় আক্রান্ত হলেন গোপীনাথ হালদার নামে এক স্থানীয় বাসিন্দা। দুষ্কৃতীরা তাঁর বাড়িতে চড়াও হয়ে মারধর করে। আক্রান্ত হন গোপীনাথবাবুর স্ত্রী। সোনারপুর থানার খোয়াদহ দু-নম্বর গ্রাম পঞ্চায়েতের রানাভুতিয়া গ্রামের ঘটনা।
 ওয়েব ডেস্ক: ফের আক্রান্ত প্রতিবাদী। সোনারপুরে বেআইনিভাবে পুকুর বিক্রির প্রতিবাদ করায় আক্রান্ত হলেন গোপীনাথ হালদার নামে এক স্থানীয় বাসিন্দা। দুষ্কৃতীরা তাঁর বাড়িতে চড়াও হয়ে মারধর করে। আক্রান্ত হন গোপীনাথবাবুর স্ত্রী। সোনারপুর থানার খোয়াদহ দু-নম্বর গ্রাম পঞ্চায়েতের রানাভুতিয়া গ্রামের ঘটনা। গতকাল রাতে মারের চোটে কোমর ভেঙে যায় গোপীনাথবাবুর। চোখেও গুরুতর আঘাত পান তিনি। মারধর করা হয় তাঁর স্ত্রী ও দশ মাসের মেয়েকেও। গুরুতর আহত গোপীনাথ হালদারকে MR বাঙুর হাসপাতালে ভর্তি করা হয়েছে। সোনারপুর থানায় অভিযোগ দায়ের করেছে তাঁর পরিবার। 
সোনারপুরে প্রতিবাদীকে মারধরে নাম জড়াল তৃণমূল নেতার। অভিযুক্ত স্থানীয় তৃণমূল নেতার বিরুদ্ধে সিন্ডিকেট চালানোর অভিযোগ করেছেন এলাকার বাসিন্দারা। অভিযোগ, গ্রামে দু-বিঘার একটি পুকুর নিয়ম বহির্ভূতভাবে বিক্রি করার চেষ্টা করছিলেন এলাকার তৃণমূল নেতা তথা পঞ্চায়েতের উপপ্রধান প্রবীর সরকার। জানতে পেরে প্রতিবাদ করেন গ্রামের বাসিন্দা গোপীনাথ হালদার। তাতেই ক্ষিপ্ত হয়ে গতকাল রাতে প্রবীর সরকারের দলবল তাঁর বাড়িতে চড়াও হয় বলে অভিযোগ।